Haeba u lakatsa ho ngola kapa ho botsa, ikemisetse ho ikopanya le basebetsi ba rona ba setsebi le ba nang le botsoalle. Ba tla u thusa ho arabela lipotso leha e le life tseo u ka bang le tsona le ha u kopana le litlhoko tsa hau tsa lipalangoang. 4 Polokesego. Batshwarwa bao ba ne ba tla boela e seng kwa paradaiseng ya mmatota, mme kwa lefatsheng le le kgakala le le neng le ntse le kgakgabetse ka dingwaga di le 70, e leng naga e ba le mmalwa fela ba bone ba neng ba e itse. Ka nako eo, dinaga tse go buiwang ka tsone mo Baebeleng di ne di saila ditau, diphiri, mangau le dibatana tse dingwe. Tlhogo ya lelapa e ne e ka ipotsa jaana, ‘Ke tla dira jang gore mosadi wa me le bana ba me ba nne ba bolokesegile? Mme go tweng ka dinku le dikgomo—ke tla di sireletsa jang?’ Go ne go tla bo go utlwala gore a tshwenyege ka dilo tseo. Jaanong akanya ka tsholofetso ya Modimo e e mo go Isaia 11:6-9 le kafa e tshwanetseng ya bo e ile ya ba gomotsa ka gone. (E bale.) Ka mafoko ao a a monate a poko, Jehofa o ne a tlhomamisetsa batshwarwa bao gore bone le leruo la bone ba ne ba tla nna ba sireletsegile. Tau e ne e tla ja lotlhaka ka tsela ya gore e ne e se kitla e e ja dikgomo tsa Bajuda. Batho ba ba ikanyegang ba ne ba se kitla ba boifa dibatana tseo ka tsela epe. Jehofa o ne a solofeditse gore batho ba gagwe ba ne ba tla sireletsega mo lefatsheng le le tsosolositsweng la Juda, tota le mo nageng le mo dikgweng.—Esek. 34:25.